Mòdul
Contingut
Índex 🔎︎

# Enllaços relatius i absoluts

Quan inseriu enllaços, heu de tenir en compte dos factors: si s'han definit com a relatius o absoluts en desar-los, i si el fitxer és present.

- Trieu LibreOffice - PreferènciesEines - Opcions
  - Carrega/desa - General i indiqueu en el camp Desa els URL relatius a si el LibreOffice ha de crear enllaços relatius o absoluts. L'enllaçament relatiu només es pot fer quan el document en què treballeu i la destinació de l'enllaç són a la mateixa unitat.

- Creeu la mateixa estructura de directoris en el disc dur que a la que hi ha a l'espai web allotjat en el proveïdor d'Internet. Anomeneu el directori arrel de la pàgina d'inici del disc dur «pàgina inicial», per exemple. Aleshores, el fitxer inicial serà «index.html» i el camí complet serà «C:\pàgina inicial\index.html» (en cas que el sistema operatiu sigui el Windows). En aquest cas, l'URL en el servidor del proveïdor d'Internet serà semblant al següent: «http://www.proveïdor.com/lamevapàgina/index.html». Amb l'adreçament relatiu, indiqueu l'enllaç relatiu a la ubicació del document de destinació. Per exemple, si heu col·locat tots els gràfics de la pàgina inicial en una subcarpeta anomenada «C:\pàgina inicial\imatges», caldrà que indiqueu el camí següent per accedir al gràfic «imatge.gif»: «imatges\imatge.gif». Aquest és el camí relatiu, a partir de la ubicació del fitxer «index.html». En el servidor del proveïdor, col·locaríeu la imatge a la carpeta «lamevapàgina/imatges». Quan transferiu el document «index.html» al servidor del proveïdor mitjançant el diàleg Fitxer ▸ Anomena i desa, si heu marcat l'opció Copia les imatges locals a Internet a LibreOffice ▸ PreferènciesEines ▸ Opcions
  ▸ Carrega/desa ▸ Compatibilitat HTML, el LibreOffice copiarà automàticament el gràfic al directori correcte del servidor.

- Un camí absolut, com ara «C:\pàginainicial\gràfics\imatge.gif», no funcionaria en el servidor del proveïdor. Els servidors i l'ordinador del lector no necessàriament tenen una unitat C de disc dur: els sistemes operatius com ara l'Unix o el macOS no reconeixen les lletres d'unitats; a més, fins i tot encara que la carpeta pàginainicial\gràfics existís, la imatge no estaria disponible. És millor utilitzar l'adreçament relatiu per als enllaços de fitxers.

- Un enllaç a una pàgina web, com ara "www.exemple.com" o "www.elmeuproveïdor.com/lamevapàgina/index.html", és un enllaç absolut.

- El LibreOffice actua de manera diferent segons si el fitxer a què fa referència l'enllaç existeix i segons on estigui ubicat. El LibreOffice comprova cada enllaç nou i estableix un protocol i una destinació automàticament. El resultat es visualitza en el codi HTML que es genera en desar el document d'origen.

- S'apliquen els criteris següents: una referència relativa ("gràfic/imatge.gif") només és possible quan ambdós fitxers es troben a la mateixa unitat. Si els fitxers es troben en unitats diferents del sistema de fitxers local, la referència absoluta es posa darrere del protocol "file:" ("file:///dades1/xyz/imatge.gif"). Si els fitxers són en servidors diferents, o si la destinació de l'enllaç no està disponible, la referència absoluta utilitza el protocol "http:" ("http://dades2/abc/imatge.gif").

- Assegureu-vos d'organitzar tots els fitxers de la pàgina inicial a la mateixa unitat que el fitxer inicial de la pàgina inicial. D'aquesta manera, el LibreOffice pot establir el protocol i la destinació perquè la referència en el servidor sempre sigui correcta.

Quan poseu el ratolí a sobre d'un enllaç, un indicador d'ajuda mostra la referència absoluta, ja que el LibreOffice utilitza noms de camins absoluts internament. L'adreça i el camí complets només són visibles quan visualitzeu el resultat de l'exportació HTML, carregant el fitxer HTML com un "Text" o obrint-lo amb un editor de text.

Temes relacionats

Edició d'enllaços